text:
Ibiribwa byagufaha kugira inzara zikomeye
Burya ibyo turya buri munsi nibyo bikora umubiri wacu. Ni kimwe rero no ku nzara. Hari ibyo kurya bituma ugira inzara zikomeye kandi zisa neza, ibi bikanerekana uko amagufa yawe ameze. Burya nubona inzara zawe zivunika ubusa, uzamenye ko n’amagufa yawe adakomeye. ibyo biribwa ni ibi :
1. Amafi ya salmon/saumon
Nubwo amafi yose ahurira ku kuba akungahaye ku binure bya omega-3, ariko by’umwihariko ifi zo mu bwoko bwa salmon ziba zikize kuri vitamin B12, kandi iyo mu mubiri habuzemo iyi vitamin ingaruka ku nzara ziba kugira izara zumagaye, zijimye zivungagurika.Iyi fi kandi inarimo vitamin D, ikaba izwiho kuba ifasha amagufa gukomera ubwo n’inzara zikaziramo.
2. Amagi
Amagi nayo ari mu mafunguro macye abonekamo vitamin D kandi poroteyine zibonekamo zikaba zifasha inzara gukomera. By’umwihariko poroteyine zo mu magi umubiri uzinjiza ku buryo bworoshye kurenza izo mu nyama. Amagi kandi arimo vitamin B12, vitamin A, vitamin E, ubutare, vitamin H (ariyo ubu yitwa vitamin B7). Iyi vitamin by’umwihariko izwiho gutuma inzara zikomera zikanabyibuha ikanazirinda gusaduka no kuvunguka.
Mu magi kandi harimo umunyungugu wa iode, ukaba uzwiho gutuma thyroid ikora neza. Imikorere mibi ya thyroid igira ingaruka ku magufa n’ibiyashamikiyeho.
3. Ibishyimbo
Ibishyimbo bikize kuri vitamin B7 kandi nkuko tubibonye hejuru iyi vitamin ni nziza ku buzima bw’inzara. Ubushakashatsi bugaragaza ko gufata inyongera y’iyi vitamin ingana na 2.5mg ku munsi mu mezi 6 akurikirana byongerera inzara kubyibuha ku gipimo cya 25%.
Ibishyimbo kandi bikize kuri kalisiyumu, vitamin 6 zo mu bwoko bwa B (B complex), manganese, zinc, magnesium, umuringa, potasiyumu phosphore na vitamin K. Ibi byose bifatanyiriza hamwe mu gukomeza amagufa n’inzara
4. Ingano
Mu ngano (izuzuye) dusangamo umuringa na zinc byose bikaba imyunyungugu y’ingenzi mu gutuma inzara zikomera by’umwihariko bituma amagufa n’inzara bikoresha neza kalisiyumu yinjiye.
Harimo kandi manganese, silicon, na za vitamin B zinyuranye byose bifasha inzara gukomera
Ingano zaribwa mu buryo bunyuranye, mu migati, macaroni, igikoma, n’ubundi buryo bunyuranye. Ukibuka ingano zuzuye
5. Ibihwagari
Ibihwagari, bikungahaye kuri magnesium ikaba izwiho gufasha inzara gukomera. Muri byo kandi dusangamo manganese n’umuringa, byose bizwiho gufasha umubiri gukora cartilage twagereranya n’umutima w’urwara.
Tunasangamo kandi vitamin B6, zinc, na vitamin E byose bifasha inzara gukomera
Ibihwagari ushobora kubirya mu isupu, kubikaranga ukabirya byonyine kuko bakaranga ubunyobwa cyangwa gukoresha amavuta yabyo
6. Urunyogwe
Urunyogwe uretse kuba ruryoshye, turusangamo intungamubiri zinyuranye by’umwihariko poroteyine zifasha inzara gukomera.
Dusangamo kandi beta-carotene na vitamin C, vitamin K na za B zinyuranye hamwe na omega-3.
Ibi byose bituma urunyogwe (amashaza cyangwa amajeri y’ibitonore) ruba rwiza mu gutuma ugira inzara zikomeye kandi zisa neza.
Nubwo hari inyongera zifatwa nk’imiti (food supplements) ziba zikungahaye kuri vitamini na kalisiyumu zikaba zakwifashishwa mu kugira amagufa n’inzara bikomeye ariko nta cyiza nko kwikurira izo ntungamubiri mu byo ufungura. Kuko uretse kuba ifunguro rizaba ririmo izo ntungamubiri ariko rizanaguha ibindi binyuranye umubiri ukeneye.
Pamela
photo : google


c: text/html

text:
Gato ya shokora
Ibikoresho
- Amavuta ya beurre garama 125
- Garama 200 za shokora y’umukara
- Petit beurres ( ubwoko bwa biscuits) ½ y’ipaki
- Isukari garama 100
- Ifarini garama 120
- Noisettes garama 60 ( ziba zimeze nk’ubunyobwa, wazibona mu ma super markets acuruza ibintu bituruka cyane mu Bufaransa )
Uko bikorwa
- Cana ifuru kuri degree z’ubushyuhe 180
- Fata plan ijya mu ifuru ifite forme y’urukiramende uyisige amavuta ya beure imbere
- Kata shokora mo duto uyishongeshe muri micro ondes
- Koroga amagi uvangemo isukari
- Sukamo ifarini
- Ongeramo noisette
- Sukamo shokora yashonze na beurre
- Bivange cyane ku buryo bivamo umutsima
- 2/3 ya pate yishyire muri plan ubundi hejuru upangeho twa tubiscuits
- Renzaho indi pate yasigaye ushyire mu ifuru
- Bireke bimaremo iminota 12
- Yikatemo udusate ushaka Gracieuse Uwadata

robotstxt: allowed

filter: keep


text:
INKURU Y’INCAMUGONGO: Pastor Mutesi Maggie umwe mu bateguraraga amasengesho y’abayobozi b’amatorero, yatabarutse
Kuri icyi cyumweru tariki ya 10 nzeri 2017, nibwo byamenyekanye ko nyakwigendera Pastor MUTESI Maggie ari na we watangije umuryango Gates of Heaven Ministries( amarembo y’ijuru) yitabye Imana azize urupfu rutunguranye
nyakwigendera MUTESI Maggie
Umwe mu bakozi ba serena hotel aho nyakwigendera yakundaga gukorera amasengesho ni we wemeje iby’urupfu rwe aho yavuze ko ubusanzwe Pastor nta kibazo kidasanzwe yari afite kuko ngo mbere yuko apfa yari mu rugo iwe ari kumwe n’abana, nyuma aza kujya mu cyumba agwa hasi ahita ajyanwa mu bitaro byitiriwe umwami faisal ariko ashiramo umwuka ataragerayo
amwe mu masengesho yateguraga
Nyakwigendera Pastor Maggie yari azwiho gutegura amasengesho ya buri gihembwe y’abayobozi b’amatorero mu Rwandanbimwe mu byo yari amenyereweho ni ugukangurir abanyarwanda guhorana ubumwe n’ubwiyunge
Imana imuhe iruhuko ridashira!
Liliane @agakiza.org


text:
Simbi Fanique avuka mu Karere ka Kirehe gahana imbibi na Tanzania mu majyepfo y’Intara y’Uburasirazuba mu Rwanda ari na ho ababyeyi be batuye. Muri iki gihe we abarizwa mu Mujyi wa Kigali.
Uyu mukobwa afite imyaka 18, uburebure bwa metero imwe na sentimetero 70 akaba apima ibiro 51. Mu Ntara y’Uburasirazuba yiyamamarejemo yakomezanyije n’uwitwa Patience Iribagiza, Pamella Umutoni, Delice Ikirezi, na Nadia Umutesi.
Umuhoza Simbi Fanique yarangije amashuri yisumbuye mu mwaka ushize wa 2016 mu ishuri rya Cornerstone Leadership Academy riri mu karere ka Rwamagana, yakurikiranye amasomo ajyanye n’Imibare, Ubutabire, Ubumenyi bw’Ibinyabuzima.
Yabwiye IGIHE ko afite icyizere gihagije cyo kuba yatorerwa kuba Nyampinga w’u Rwanda 2017, yongeyeho ko aramutse yambaye ikamba yabibyaza umusaruro afasha abantu batandukanye bafite ubumuga mu Rwanda.
Ati “Mbere na mbere icyatumye mpitamo kwitabira irushanwa rya Miss Rwanda ni uko numvaga hari ikintu nanjye nakorera Igihugu.”
Yakomeje ati “Gukorera igihugu ntabwo bivuze ko bisaba kuba uri Miss Rwanda gusa numva ko na byo byamfasha kuba hari icyo namarira abantu, hari icyo namarira abakobwa bagenzi banjye, ndetse by’umwihariko hari icyo namarira umuryango nyarwanda muri rusange.”
Yatinyutse kujya muri Miss Rwanda atewe imbaraga n’ababyeyi
Bimenyerewe ko akenshi usanga abakobwa bari muri iri rushanwa rya Miss Rwanda bavuga ko hakiri imbogamizi zo kuba ababyeyi ndetse n’abandi bakuze mu miryango badakunze kubona neza umukobwa uryitabiriye bitewe n’uko rimwe na rimwe baba bakeka ko agiye kuraruka.
Simbi we ahamya ko kugira ngo yitabire irushanwa rya Miss Rwanda yabigiriwemo inama n’abantu batandukanye barimo inshuti ze zisanzwe, abo mu muryango we n’abandi. Uruhare ababyeyi be bagize mu kumutera imbaraga ni kimwe mu byatumye yigirira icyizere akiyemeza kwitabira irushanwa rya Miss Rwanda.
Ati “Ababyeyi, inshuti n’abantu bo mu muryango babyakiriye neza cyane, kuko bari no mu bangiriye inama zo kujyamo banantera imbaraga nyinshi zo kuba nabyemera nanjye. Banyeretse ko hari icyo nanjye nakora, barambwiraga bati ‘Simbi jyamo, urabishoboye’ n’inama zitandukanye zatumye numva ko kujya muri iri rushanwa byangezaho.”
Ateganya gukorera ubuvugizi ababana n’ubumuga aramutse yambitswe ikamba rya Nyampinga w’u Rwanda
Simbi Fanique abyiruka ngo yakuze akunda ibikorwa bijyanye no gufasha, aho yize ngo yagiye ashinga amatsinda yo kwegerana n’abababaye yahuriragamo na bagenzi be ku ishuri. Avuga ko yakuze yiyumvamo kuzaba umuganga akabihuza no gufasha abamugaye.
Umushinga yateguye muri Miss Rwanda ni urebana no gufasha ababana n’ubumuga by’umwihariko akabakorera ubuvugizi nk’umwe mu mihigo yihaye naramuka yambitswe ikamba. Avuga ko aramutse atowe yanakora ibindi bikorwa bijyanye no guteza imbere umuco wo gusoma mu rubyiruko n’abakiri bato mu Rwanda ndetse no gushyigikira iterambere ry’umugore bijyanye n’intero yihaye igira iti "Ubumenyi buhawe umugore, buba buhawe Igihugu".
Ati “Muri Miss Rwanda ntabwo nkurikiye umushahara mwinshi ubamo, gusa ni uko mba numva hari icyo nanjye nafasha. Gufasha abantu bafite ubumuga ni wo mushinga nateguye nshyize imbere, ibindi ni ibireba ku rubyiruko, abana b’u Rwanda n’abakobwa bagenzi banjye.”
“Ku birebana no gufasha ababana n’ubumuga usanga muri sosiyete hari abantu batabakira mu buryo bukwiye, batabavuga neza. Icyo nakora ndamutse nambitswe ikamba ni ukubakorera ubuvugizi, bakagaragara bakakirwa, numva ko bishobora kuba byaborohereza mu kwiga kwabo, mu gukora, bagafatwa mu buryo bumwe n’abandi bantu basanzwe ndetse bagahabwa umwanya.”
Akomeza avuga ko aramutse atowe nka Nyampinga w’u Rwanda ateganya gukorana n’ibigo bifasha ababana n’ubumuga b’ingeri zitandukanye haba ababa mu ngo n’abitwabaho muri ibyo bigo n’ahandi.
“Abakobwa bajya muri Miss Rwanda bakararuka babiterwa na gahunda zindi baba bafite”
Simbi avuga ko kugira ngo uwitabiriye irushanwa rya Miss Rwanda cyangwa se andi marushanwa y’ubwiza atandukanye araruke ‘bituruka ku mico umuntu aba asanzwe afite ndetse n’uburyo yarezwemo’.
Ati “Ntabwo kujya muri Miss Rwanda ari byo bivuze kuraruka, keretse iyo wari usanzwe ubifite muri gahunda zawe, kuko turabazi benshi bagiyemo bakaguma kuba abantu bazima bavugwa neza [...] Ariko wenda kuko uba ugeze ahantu uhura n’ibikorwa by’imyidagaduro bitandukanye umuntu iyo atimenye ngo anamenye intego n’imigambi ye ni bwo usanga hari abo bitagendeye neza icyasha kigafata izina ryose rya Miss Rwanda.”
Nubwo bimeze gutyo, Simbi avuga ko bidakuraho amakenga umubyeyi aba akwiye kugira ku cyerekezo umwana we aganamo bitewe n’uburyo yarezwe, gusa ngo ni ngombwa ko babatera ingabo mu bitugu bakabashyigikira mu byo biyemeje n’ibyo bifuza kugeraho.


text:
Mugeni-“Niko Bruno! Kuva cyera hano niko wari warahagize? Hano wari warahagize irembo udukobwa twose dushorerana tunyuramo? Niba utaramenye ko ibintu byahindutse ngiye kukwereka ko uru rugo rufite umugore di”
Njyewe-“Ibi ni iki se kandi?”
Yahise akubitaho urugi mfungura vuba ngenda mukurikiye akata muri salon nanjye nkomeza kumukurikira arakingura duhinguka ku ibaraza ryo ku irembo, ako kanya mba nkubitanye amaso na Queen.
Nkimubona nibajije niba ari we Mugeni yise udukobwa dushorerane tuza, nibaza niba koko uwo nkunda ariwe asuzuguriye aho yisangaga nihuta vuba mugeze imbere ndahagarara mwitegereza mu maso maze ndamubwira,
Njyewe-“Queen! Welcome! Dore nateze amaboko, tambuka unyambire”
Queen yakomeje kundenza amaso ndahindukira ndeba inyuma, nasanze ari kurebana na Mukadata Mugeni mbona neza ko hari icyabaye mbere,
Mugeni-“Bruno! Utegereje ko mwiyirukanira? Nagende se nyine cyangwa….? Utwo ni twa dukobwa twikigihe twirirwa dusirisimba mu ngo z’ abantu ngo tubatware abagabo…”
Yavuze atyo ndikanga nibaza niba ntari kumvirana cyangwa ndi mu nzozi maze mpita musubizanya umujinya,
Njyewe-“Ariko Muge! Iyo utinyuka ukambwira utyo uba wiyibagije ko hano ari mu rugo? Uyu ubwira kuva aho yisanga ko ntacyo agutwaye, ahubwo ateye intambwe anzaniye ibyishimo, wazanywe aha no kumbuza ibyishimo?”
Mugenzi-“Hahahah! Ngo akuzaniye ibyishimo? Maye se niwe Cherie wawe?”
Njyewe-“Muge! Na Data arabizi, Queen ureba n’ umukunzi, umurinzi n’ umukamisha w’ amata ampaza, n’ undi munsi ntuzigere umwirukana hano, niba uzamwirukana nanjye uzanyirukane tujyane, Queen itambukire urisanga”
Queen yashatse kwanga gutera intambwe ariko nkomeza kumukurura duca kuri Mugeni warebaga nabi twinjira muri salon muha ikicaro gusa yari afite ubwoba bwinshi.
Hashize akanya gato mugeni arinjira aducaho ajya mu gikari,
Njyewe-“Humura Queen! Urisanga sibyo? Reka kugira ubwoba, icara utuze uri kumwe na Bruno wawe”
Queen yikije umutima, hashize akanya ahita ambwira,
Queen-“Umbabarire ntabwo nari nzi ko nza aha bikagenda bitya, nari nzi ko nza nisanga nka cyera, ntunguwe no guhezwa inyuma nje ngusanga, Bruno! Niba ntacyemerewe kuza kukureba ntabwo nzagaruka ntazaba intandaro yo gushwana na Mama wawe muto”
Njyewe-“Oya Queen! Buriya nuko atari akuzi, ubutaha ntabwo azagutangira, ngira ngo namubwiye nawe wiyumvira ko utambuka ungana unzaniye ibyishimo… Humura rukundo rukumbi rwanjye ntawe uzakubuza kuza unsanga.”
Queen yongeye kwitsa umutima, hashize akandi kanya arahinduka acya mu maso noneho ubwoba burashira,
Queen-“Bruno! Ntakubeshye ubwoba bwari bunyishe pe, nibazaga uwo ndiwe nicyo ndicyo kuburyo naza kukureba ngasubizwa inyuma ntangira kwibaza byinshi, ntangira kwisuzugura mbega numva ko ntagukwiye gusa urandemye kuko uhamije ukuri kukurimo ko ngukwiye”
Njyewe-“Ooooh! Oya bose bagomba kumenya ko mfite umwamikazi nimitse byaba ngombwa bakamukomera yombi”
Queen-“Urakoze cyane Bruno! Ngaho rero fora icyari kinzanye!”
Njyewe-“Uuuh! Icyari kikuzanye?”
Queen-“Yego sha, fora nubikora ndaguhemba”
Njyewe-“Ubu se niki ra?Ahubwo se urampemba iki?”
Queen-“Hahahahaha! Ndaguhemba akantu ku itama”
Njyewe-“Reka mbanze ntekerezee….ndumva…nako wari uje kunsuhuza byonyine kandi ndishimye, burya uwo ukunda uramukumbura, ngaho kampe rero!”
Queen-“Hahahaha! Oya, ahubwo uzi ikinzanye hano se?”
Njyewe-“Ntacyo nzi, ahubwo unteye amatsiko”
Queen-“Bruno! Urabizi ko ari wowe ntura agahinda n’ amaganya byanjye”
Njyewe-“Oya se kandi utambwira ko uzanywe hano no kumbwira agahinda? Oya…oya Queen ninde ngo nambare nkurwanirire”
Queen-“Humura humeka utuje Bruno! Uyu munsi nkuzaniye ibyishimo”
Njyewe-“Ngo?”
Nahise mpobera umwamikazi wanjye ntumva nicyo agiye kumbwira, nasusurukijwe n’ inseko y’ibyishimo yamurikiye mu maso yanjye, bwa bwiza bwisesuye isura y’ igitangaza busenzereza ibinezanenza muri njye.
Njyewe-“Wooow! My angel! Ni ukuri Imana niba yumva abayo koko yazamfashije ikakurinda agahinda ukajya uhora wisekera amasaro agaseseka nkayambara mu gituza ku maboko no ku maguru”
Queen-“Hahahaha! Ariko noneho winsetsa Bruno!”
Njyewe-“None se nkubeshye?”
Queen-“Bruno! Urakoze cyane sha”
Ako kanya nabonye Queen yongeye kwikanga mpindukiye mbona ni Mugeni wari wifashe mu mayunguyungu atwitegereza cyane, duhuje amaso ako kanya yahise azunguza umutwe arahindukira aragenda.
Ntabwo nabyitayeho ahubwo nakomeje kubaza Queen inkuru nziza anzaniye, numvaga amatsiko ari menshi,
Njyewe-“Ngaho mbwira nguteze amatwi”
Queen-“Bruno! Nagize amahirwe, ejo bundi hari umugore waje kugura imyenda ku iduka, maze kumwakira aranshimira ambwira ko nzi kwakira abantu neza, yansabye ko tuganira ampa nimero za telephone ngo nzamuhamagare”
Njyewe-“Ndakumva Queen, hanyuma?”
Queen-“Ejo rero naramuhamagaye ambwira aho musanga, namugezeho anyinjiza mu modoka ngo tujyane iwe, natunguwe n’ ahantu twinjiye”
Njyewe-“Uuuh? Mwinjiye ahantu hameze ute se?”
Queen-“Twinjiye mu gipangu cyiza ndetse kirinzwe, tuva mu modoka twinjira mu nzu nziza cyane, ubwoba bwari bwose ariko ampa kalibu, dutangira kuganira ansaba kumwibwira maze n’ ubwoba ntangira kumubwira kubera ubwuzu yandebanaga nshiguka namubwiye ibyanjye byose, Bruno! Yampumurije ambwira bishoboka ko yampindurira ubuzima….”
Njyewe-“Yeee?”
Queen-“Yambwiye ngo: “uko undeba uku ndi umupfakazi, umugabo wanjye yaguye ku rugamba, nagize amahirwe macye yo kuba yaragiye byibuze atansigiye abana, kuva ubwo nariyakiye ndarira ndihanagura, mbaho mu buzima bwa njyenyine gusa ndakomera nkora ntikoresheje ndahirwa imitingo yansigiye nyibyaza ibindi”
Njyewe-“Nguteze amatwi mukunzi”
Queen-“Yakomeje ambwira ngo: “Nta nshuti nagiraga, rimwe na rimwe nariyangaga. Nakomeje gutekereza gushaka umwana wo kubana nawe ariko babiri nazanye bose ntibambereye beza, umwe yagiye anyibye, undi atwara inda agize ubwoba ayikuramo iramuhitana”
Njyewe-“Ooohlala!”
Queen-“Yakomeje ambwira ngo: “Kuva ubwo nacitse intege nkumva ijwi rimbwira ko nta kurera abana ba rubanda, mbaho ntyo gusa umunsi mfata umwanya wo gutembera mu maduka acuruza imyenda nkakubona nkitegereza uko wanyakiraga umwenyurira untambagiza unyereka imyenda n’ urugwiro ruvanze n’ ibyishimo, umutima wanjye utangira guhinduka numva ndakwishimiye ntacyo umpaye, niyo mpamvu nifuje ko tuganira”
Njyewe-“Wooow! Mbega byiza! Ngibyo ibigutatse mukunzi ubikwiye, ngibyo ibyatumye ntambuka ngaca bugufi n’ umutima utambirije ukuri, nguwo umugisha wavukanye utuma ukurwa mu bandi imitima yabakubonye igahinduka”
Nongeye guhobera Queen ndamugumana, ibyishimo bidutera ikinika hashize akanya ndamwitegereza maze akomeza kumbwira,
Queen-“Bruno! Rero yambwiye ko amahitamo ari ayanjye, yambwiye ko niba mbishaka yampa akazi nkajya mwakirira abakiriya, nkabatambagiza mu nzu y’ imideri ikomeye afite ndetse ngakomeza no kwiga, ngo niba niteguye kutazamera nk’ abandi nagenda tukibanira, ni wowe rero urampa igisubizo kuko ngukunda by’ ukuri, ni wowe amahitamo yanjye ashingiyeho”
Ako kanya nta kurya indimi nahise musubiza vuba,
Njyewe-“Queen! Urumva wakwitesha ayo mahirwe ukazakira ayahe? Urahiriwe mukundwa ugiye guhindura ubuzima, niyo mahirwe nahoraga kwifuriza mu buzima, Imana ishimwe kuko yigaragaje, ndizera ntashidikanya ko igihe cy’ agahinda wanyuzemo kigiye gusimbuzwa n’ ibyishimo bihoraho”
Njye na Queen twakomeje kurebana hashize akaya twongera guhoberana , imitima yacu yari isusurutse dukomeza kuganira byiza, Nina yaraje nawe tumubwira iby’iyo nkuru nziza arishima cyane, amasaha akomeza kwicuma ndamuherekeza twigendera n’ amaguru nkuko twabikundaga.
Nagarutse numva nishimye cyane, mu nzira naje niririmbira nkanyuzamo ngakubita agacezo, numvaga ntazongera guhangayikira ubuzima bugoye Queen yamazemo igihe kitari gito,
Numvise nanone ngize imbaraga nyinshi ko nyuma yo kuva kwa Mama Vava twumva bikomeye aribwo guhirwa bije, namenye neza ko yari yo nzira Imana yamuharuriye kuva akivuka ndetse mbona neza ko kwihangana bitera guhirwa.
Nageze mu rugo bwije, ndakomanga Zamu arakingura ndinjira maze ahita ambwira,
Zamu-“Bite sha Bruno!”
Njyewe-“Ni sawa nta kibazo”
Zamu-“Uuuuh? Nta kibazo gute kandi mbona ibintu byarahindutse?”
Njyewe-“Ushatse kuvuga ibihe byahindutse?”
Zamu-“Wikwijijisha, wowe ntabwo ubona ko uriya mugore yasandaguje byose kugeza aho antegeka kudafungurira uwo ari we wese ntamubajije ngo yewe nabo nzi? Uzi ukuntu antutse mfunguriye Cherie, noneho ejo bwo mfungurira Marc byari ibindi ”
Njyewe-“Za! Wenda abandi uzange kubakingurira ariko Queen uzamufungurire nziburanira”
Zamu-“Nyamara nubwo ureba Cherie wawe wenyine njye ndabona amaherezo ahubwo uru rugo uzanaruvamo”
Njyewe-“Ngo? Za! Kubera iki umbwiye utyo?”
Zamu-“None se niba uriya mugore atangiye kukwereka ko uteza ibibazo hano, urumva amaherezo ari ayahe?”
Njyewe-“Za! Ndumva ibyo ari ukunteranya na Mugeni, nawe arabizi ko ari njye mwana mukuru, kandi Papa aho kugira ngo mve aha yahara ibyo afite byose kuko yabinsezeranije”
Zamu-“Nyamara ibyo nkubwira nibyo! Cyangwa nta nubwo wabonye ko na Papa wawe asigaye yarahindutse? Nsigaye nibaza niba ari wa wundi twasimburanaga ku karago turarira kwa Gatabazi, ubundi mbere yajyaga abyuka akansuhuza, yajya kuryama akansezera ariko kuva uyu mugore yaza, ahaaaa!”
Njyewe-“Za! Ibyo ndumva waba utandukiye ukaba utangiye kunyangisha data na mukadata”
Zamu-“Wa mugani batazagira ngo ni njyewe wakugiye mu matwi, ngaho igendere amahoro meza”
Nasize aho Zamu nkomeza mu rugo, nisubirira mu cyumba, amasaha akuze Nina arankomangira ngo tujye ku meza ndasohoka ngana muri salon nkigerayo ntabwo nari namenye ko Papa yatashye, naramusuhuje ndicara hashize akanya,
Papa-“Niko sha Bruno! Kuva bwacya wakoze iki?”
Nibajije impamvu Papa ambajije icyo kibazo ndayibura, naracecetse akanya gato,
Papa-“Ko utansubiza? Ndakubaza ngo kuva bwacya wakoze iki?”
Njyewe-“Papa! None se hari akazi wari wanshinze ngo wenda nanze kugakora?”
Papa-“Umva ra! Ariko umusore ungana nawe ategereza ko bamubwiriza? Ntabwo ushobora kwibwiriza ngo urebe icyo ukora?”
Njyewe-“Ariko ubusanzwe nari nzi ko Mapengu ahari kandi akora akazi kose ashinzwe, Papa! Ko nta wundi munsi wigeze unsaba kugira icyo nkora, nkaba ntari umunebwe ubizi ko imirimo yose nayitojwe kwa Migambi, n’ iki kibiguteye?”
Papa-“Impamvu mbikubwiye niyo nshaka kukubwira, Bruno! Nk’ umusore, ntabwo ukwiye kujya wirirwa wicaye abandi bari gukora, ntubona ko na Mugeni azinduka akora? Ahubwo nutisubiraho nzaha imperekeza Mapengu agende ntazakurera bajeyi”
Nacecetse gato, hashize akanya nanone,
Njyewe-“Nta kibazo Papa, niba ubona bikwiye”
Papa-“Oya niko bikwiye kugenda, Mu gihe utagiye kwiga jya ushaka icyo ukora aho kuzinduka uhamagara abakobwa, nababajwe cyane nuko usigaye ubikorera gutesha umutwe Mugeni kandi narabasabye kumwubaha nkuko munyubaha, Koko Bruno? Koko utumeho abakobwa mwirirwe museka mwishimisha muri salon yanjye ku buryo mudatinyuka no gusomanira mu maso ye Mugeni?”
Njyewe-“Yeee? Papa?”
Papa-“Bruno! Ndabizi ubwo ugiye kubihakana ariko ntibikuraho ko ari ukuri, Mugeni ntabwo yakubeshyera kuko atatinyuka guhisha ukuri, uyu munsi tubyihorere gusa ntabwo nshaka kuzongera kubyumva mu matwi niba unyubaha nka So ukumenyera byose”
Njyewe-“Ariko se Papa! Ko ari Queen…”
Nagize ngo nsobanurire Papa ariko ansaba guceceka ahubwo tukajya ku meza, narahindukiye nsanga Mugeni ahagaze inyuma yajye…yumvaga byose, nahagurutse byanga tujya ku meza, nahavuye jya kuryama.
Ijoro ryose nibajije ibyari bitangiye kubaho kugeza ubwo Papa yari atangiye kutanyumva ndetse akemera byose ntabwisobanuro.
Nasinziye amasaha macye mu gitondo nariteguye kuko nari mfite ikizamini ngo njyanirane na Papa ansige ku ishuri.
Mu modoka twagiye ntawe uvuga, mfata telephone nayo irankundira iba indangaza, nagiye kumva numva Papa wari utwaye afunze feri ndashiguka mbona umuntu imbere mu muhanda ateze amaboko, imodoka inanirwa guhagarara tuba tumugonze utyo… Jesus!!
Ako kanya Papa yubitse umutwe muri volant nanjye mfungura umuryango vuba ndasohoka ngikubita amaso uwo twari tugonze,
Njyewe-“Oooooh my God!……………………………………………….
Ntuzacikwe na Episode ya 45 ejo mu gitondo


text:
Ese kwibuka umunsi w’isabato no kuweza bisobanuye iki?
Itegeko rya kane mu mategeko y’Imana ni iri ngo “Wibuke kweza umunsi w’isabto” (kuva 20:8). Umurongo wa 10 usobanura ko isabato ari umunsi wa karindwi, kandi Imana kugira umurimo uwo ariwo wose ukorwa kuri uyu munsi, igira iti, Kuko mu minsi itandatu Uwiteka yaremye ijuru n’isi, inyanja n’ibiyirimo, akaruhukira kuwa karindwi. Nicyo cyatumye Uwiteka aha uwo mugisha uwo munsi w’isabato, akaweza”.
Abisraheri batwarwaga n’amategeko ya Mose bari barafashe mu mutwe ko nta murimo n’umwe washoboraga gukorwa ku munsi wa karidwi. Nidusesengura neza iri tegeko, turaza kubona icyo ryashushanyaga:
Umunsi wa Sabato. Ijambo Isabato riva mu rurimi rw’Igiheburayo risobanura “umunsi w’ikiruhuko.” Biblia yerura ko uyu munsi ari uwa karindwi w’icyumweru, uwo twita kuwagatandatu”, na none Abisraheri mu myizerere yabo bumva ko ari kuva izuba rirenze kuwa gatanu kugeza rirenze kuwa gatandatu. Uwiteka yarangije imirimo yose yakoze mu minsi itandatu iruhuka ku munsi wa karindwi Itang 2:2, byashushanya itegeko rya kane mu kuva 20:8.
Kweza isabato. Bivuze ko Abisraheri bagombaga gutandukanya umunsi wa karindwi n’indi minsi yose isigaye y’icyumweru. Isabato wari umunsi wihariye. Wagombaga guharirwa Uwiteka. Abatambyi bagombaga bagombaga gutamba inshuro ebyiri z’ibitambo ku Isabato (Kubara 28:9–10), nk’ikimenyetso cyo kweza uwo munsi. Abisraheri basigaye bo bagombaga guhagarika umurimo uwo ariwo wose kugira ngo bubahe Uwiteka. Igihano cy’umuntu wafatwaga yishe isabato cyari urupfu (Kuva 31:14; kubara 15:32–36).
Kuruhuka no kweza umunsi w’Isabato cyari ikimenyetso cy’isezerano hagati y’Uwiteka n’Abisraheri: “Kandi ubwire Abisraheri uti ntimukabure kuziririza amasabato yanjye, kuko ariyo kimenyetso cyanjye hagati yanyu nanjye ibihe byose, kugira ngo mumenye ko ndi Uwiteka ubeza (Kuva 31:13). Igihe Abisraheri baziririzaga umunsi w’Isabato, bibutswaga ko ari ubwoko butanduknye n’ayandi. Abakristo b’uno munsi, bo mu isezerano rishya, ntibakagombye kubohwa n’iri tegeko.
by Jean Dominique BYIRINGIRO,


text:
Abapasiteri ba ADEPR batawe muri yombi na Polisi
Polisi y’igihugu yaraye itaye muri yombi abantu bakekwaho gushaka guhirika ku butegetsi abayobozi ba ADEPR.
Abatawe muri yombi bakoreraga inama muri Hotel Sportsview mu Mujyi wa Kigali, hagati ya saa kumi n’imwe na saa kumi n’ebyiri z’umugoroba. Hari ku cyumweru taliki 30 Werurwe 2014.
Polisi ivuga ko yabafashe bakekwaho gukora inama zitemewe kuko zitasabiwe uburenganzira.
Rev Pastor Jean Sibomana; umuyobozi wa ADEPR mu Rwanda yemereye Izuba rirashe ko hari abayoboke b’itorero rye bafashwe na Polisi, icyakora avuga ko atazi umubare wabo.
Rev. Sibomana yongeyeho ko “Ni abakristo bacu bifuza gushinga itorero, bari mu myiteguro.”
Umukwabu wo gufata abo bakozi b’Imana wari washyizwemo ingufu zikomeye na Polisi kuko wakozwe n’abapolisi bakuru bari bambaye imyenda y’akazi ndetse n’abandi bari bambaye imyenda isanzwe.
Polisi yagiye itwara umwe umwe ku buryo abari muri hoteli byabagoye kumenya ibyo ari byo.
Nubwo umubare w’abafashwe utarashyirwa ahagaragara na Polisi; Izuba rirashe ryashoboye kumenya ko uwari uyoboye abandi ari Pasiteri Gasarasi Samusoni usanzwe ayobora Paruwasi ya Batsinda.
Amakimbirane mu itorero rya ADEPR ashingiye kumiyoborere amaze igihe kinini ndetse uhereye umwaka ushize bamwe mubashumba n’abakristo bandikiye Perezida Paul Kagame basaba ko yatabara iryo torero.
Abapasiteri 3 mu bakiristo 10 bandikiye Umukuru w’Igihugu ibaruwa bamumenyesha ibibazo byugarije Itorero rya ADEPR, bahagaritswe ku mirimo yabo yose.
Tariki ya 17/09/2013 nibwo abakristo 10 b’iryo torero bajyanye ibaruwa yo “gutabariza Itorero rya ADEPR” ku biro by’Umukuru w’Igihugu, bimwe mu bikubiye muri iyo baruwa akaba ari uko ngo abayobozi bakuru ba ADEPR bariho ubu bakoze ibyaha bitandukanye birimo gucunga nabi no kwirundaho umutungo w’itorero, kwambura abaturage babakoreye, gutanga sheki zitazigamiwe no kuyoboresha igitugu.
Inkuru yabanjije: Bombori bombori muri ADEPR, 7 mu 10 bandikiye Perezida barahagaritswe
Source: http://www.izuba-rirashe.com/m-5566-.html
Advertisements


text:
Mu gihe benshi bazifata nk’ibikoko , zimwe mu nyamaswa zirimo inkende, inguge inzoka, imbeba n’izindi zitandukanye zitunze abatari bake muri Indoneziya aho ku isoko ry’ibiribwa uhasanga inyama z’izi nyamaswa kandi ugasanga zigurwa n’abifite.
Abaturage batuye ku kirwa cya Sulawesi muri Indoneziya bamenyereye kurya inyama z’inyamaswa zo mu ishyamba, aho benshi bakora umurimo wo kuzihiga mu mashyamba ku buryo nta nyamaswa n’imwe basiga inyuma zose bararya nk’uko bigaragara mu isoko riri mu mujyi wa Tomohon.
Abayobozi bo muri Indoneziya bahangayikishijwe bikomeye n’imibereho y’abaturage bo muri iki kirwa cya Sulawesi aho bahora bababuza kurya izi nyamaswa ngo hato badakomeza gushyira ubuzima bwabo mu kaga.
Uku guhangayika kw’aba bayobozi guterwa no kuba abaturage bo muri aka gace barya inyama yo ariyo yose batitaye kukuba iyo nyamaswa ishobora kuba yifitemo ubumara bwabagira nabi.
Abaturage bo muri aka gace babwiye AFP ko inyinshi muri izi nyamaswa abahigi bo muri aka gace bazikura mu mashyamba ya kure cyane maze bakazizana kuzcururiza mu isoko ryabo rya riri mu mujyi wa Tomohon.
Inzego za Leta kimwe n’inzego zitegamiye kuri leta ziharanira kurengera inyamaswa n’ibidukikije zahagurukiye ikibazo cy’aba bantu bahohotera inyamaswa bishakira kuzirya bakaba barashyizeho igihano cy’imyaka 5 ku muntu wese uzajya ufatanwa inyama z’inyamaswa cyane cyane inkende cyangwa inguge.
Uretse gushyiraho ibi bihano kandi, inzego zitegamiye kuri Leta zasabye ko mu nteganyanyigisho zo mu mashuri hakagombye gushyirwamo amasomo ajyane no kubungabunga inyamaswa ndetse banasaba ko mu nsengero hajya higishwa ko umuntu akwiye kurinda no kubungabunga imibereho y’inyamaswa.


text:
Nyuma yuko yibarutse impanga yatangaje ko byamugoye kwiyakira kuko ibice by’umubiri we byahise bihinduka cyane ku buryo yumvaga bimubangamiye nyuma nibwo yatangiye gufata imbuto ndetse n’ibindi biryo byagombaga mu muganyiriza umubyibuho gusa yaje gusanga yibeshya cyane kuko ubu kuriwe arumva aricyo gihe cyo gutuza akakira impinduka zose zishobora kuba ku umubiri we.
Beyonce we ubwe mu magambo ye yaganiriye n’ikinyamakuru vogue agira ati "Nyuma yo kwibaruka bambaze byaratumye ibice by’umubiri wanjye bisa nk’ibihindutse ku buryo numvaga mbangamiwe cyane, gusa nyuma naje gusanga ari ubujiji kuko imyaka ngezemo niyo gutuza nkakira impinduka zose zishobora kumbaho kuko ubu amabere yanjye yariyongereye, amatako n’ibindi, mbese muri make ndabyibushye kandi ngomba kubyakira".


text:
Urukundo ruhamye ntiruhutiraho ndetse abahanga mu bavuga ko rudakwiye kwihutishwa nk’uko utumiza ibicuruzwa kuri internet, bikakugeraho mu kanya nk’ako guhumbya.
Guhitamo uwo mubyumva kimwe muzabana ubuzima bwose bigomba kwitonderwa, abantu bakagenzurana, bakamenyana bihagije mbere yo kwinjira mu mushinga w’urukundo bashaka kubyaza umusaruro.
Inzobere mu by’imibanire zagaragarije Huffingtonpost ibishobora kugaragaza umuntu ushyuhaguza cyangwa se ubadukana ingoga mu gihe atangiye umushinga wo (…)
Urukundo ruhamye ntiruhutiraho ndetse abahanga mu bavuga ko rudakwiye kwihutishwa nk’uko utumiza ibicuruzwa kuri internet, bikakugeraho mu kanya nk’ako guhumbya.
Guhitamo uwo mubyumva kimwe muzabana ubuzima bwose bigomba kwitonderwa, abantu bakagenzurana, bakamenyana bihagije mbere yo kwinjira mu mushinga w’urukundo bashaka kubyaza umusaruro.
Inzobere mu by’imibanire zagaragarije Huffingtonpost ibishobora kugaragaza umuntu ushyuhaguza cyangwa se ubadukana ingoga mu gihe atangiye umushinga wo kurambagiza uwo bazabana.
Gushaka kwishumbusha vuba
Rimwe mu makosa benshi bagwamo ni igihe, umuntu atandukanye n’umukunzi we bari bamaranye igihe, agashaka kwishumbusha undi ndetse akabigaragaza mu ruhame bataranamenyana neza.
Ibi bikorwa nk’iturufu yo kwikura mu bwigunge n’ubuzima bwa wenyine, bituma abyihutisha yumva ko bizaramba ariko akenshi bikarangira umwe atengushye undi.
Abahanga mu by’imibanire basobanura ko nyuma yo gutandukana hakwiye kubanza kubaho kwisuzuma no gutegura urukundo rwawe rw’ahazaza utazongera gutsikira.
Kwandikirana ubutumwa bugufi bwa buri kanya
Ikindi kimenyetso kigaragaza guhubuka mu gihe cyo kurambagizanya, ni ikoreshwa ry’ubutumwa bugufi bwa buri kanya. Akenshi iyo umwe yandikiye mugenzi we ntamusubize bibiba umwuka mubi ndetse umwe akaba yagaragara nk’ubuza mugenzi we amahwemo.
Kwishushanya wanga kubabaza uwo ukunda
Icyizere hagati y’abakundana cyubakwa buhoro ndetse ntabwo gikwiye kuba ikiguzi cy’ibyo wirengagiza cyangwa wigomwe wabikundaga ngo umuntu akwizere. Kuremamo umuntu icyizere ntibisaba kwibabaza ahubwo ibikorwa bihura n’ibyo uvuga ariko ugakomeza ukaba wowe ,aho guhinduka uwo utariwe.
Gukururana ahantu hose
Abahanga mu by’imibanire bagaragaza ko gukururana hagati y’abakundana haba mu kazi cyangwa mu rugo bishobora guteza ikibazo mu rugendo rwo kurambagizanya. Bamwe babigereranya n’umuriro ugurumana ariko uzima vuba.
Kumwinjiza mu mishinga y’ahazaza
Inzobere mu by’imibanire muri Leta ya New York, Moshe Ratson, yavuze ko abantu biruka mu rukundo usanga uyu munsi yakubwiye ijambo “ndagukunda”, bwacya agatangira kugushyira muri gahunda ze.
Abantu benshi bitiranya urukundo no kuba mu rukundo kuko mu ntangiriro uba ukunda umuntu ariko uko ugenda umumenya nibwo wavuga ko uri mu rukundo kuko uba umeze nk’uwabonye uwo mukomezanya ubuzima ukaba wanagirana gahunda zihariye nawe.
Kutita ku byo mutumvikanyeho
Birasanzwe ko abantu hari ibyo batumvikanaho ariko kwiyumvisha ko ubwo icyo umukunzi wawe yahakanye azageraho akisubiraho ni icyerekana ko wihuse. Abakundana bagomba kuganira ku ngingo zitandukanye zaba iz’idini n’indi myemerere, bakabivaho bafashe umwanzuro.
Kwihutira kuvanga umutungo
Imwe mu ngingo ikunze kugarukwaho cyane ku bitegura kurushinga ni uburyo bazajya bakoresha umutungo wabo. Kuvanga umutungo si bibi ariko bikunda gutera ikibazo iyo bikozwe bihubukiwe.
Inzobere mu by’imibanire zemeza ko kurambagiza ari urugendo, rugira intambwe ruheraho, rukagenda rukura, kugeza rushibutsemo ubumwe bwa babiri bemeranya kubana akaramata.
Uwineza Vanessa@Rwandapaparazzi.rw
321,779 total views, 100 views today


text:
KILIZIYA GATOLIKA MU RWANDA: AHO WA MUGAMBI W’INKOTANYI WO GUSENYA KILIZIYA GATOLIKA MU RWANDA NTIWABA UGEZWEHO?
- Views 4723
Inkuru yasohotse mu itangazamakuru ryo mu Rwanda cyane cyane mu binyamakuru bikorera inkotanyi ikibiri ku isonga kikaba IGIHE ni itangazo rivuga ko ngo Kiliziya Gatolika yasabye imbabazi zuko abayoboke bayo bakoze jenoside y’abatutsi. Umukuru w’inama y’Abepiskopi b’u Rwanda Musenyeri Philipo Rukamba niwe wasobanuye uko iryo tangazo riteye kuri BBC Gahuza: http://www.bbc.com/gahuza/amakuru-38045829.
NI NDE URI INYUMA Y’ IYI NDUMUNYARWANDA YADUTSE MURI KILIZIYA GATOLIKA?
Banyarwanda banyarwandakazi,
Kiliziya Gatolika ntabwo yigeze ijya imbizi na FPR inkotanyi na ba sekuruza bazo. Abatabizi cyangwa abakiri batoya, bajya bumva FPR iyo igoreka amateka yamagana Kiliziya Gatolika ngo niyo yafashije ko habaho revolusiyo ya 1959 yatumye ingoma ya cyami iva ku butegetsi.
Intandaro ya mbere yo kwikorera Kiliziya Gatolika yatewe n’ibaruwa Mgr Perraudin wari Archeveque icyo gihe yandikiye abakristu b’u Rwanda. Iyo baruwa yitwa Super omnia Caritas », mu gifaransa yitwa: « Par-dessus tout, la charité »mu Kinyarwanda twayita : URUKUNDO mbere ya byos, mwayisanga kuri link: http://desk.rwandainfo.de/haine_eglise_1_111.html. Iyi link ikora neza iyo muyishyize kuri queue ya GOOGLE aho kuyandukura muri https…
Iyi baruwa iyo uyisomye wibaza aho bariya batutsi b’abahezanguni bakura imvugo mbi bitiriye uriya Musenyeri bamutiza amazina mabi yose : ingengabitekerezo, jenosideri, nibindi..Nyamara nta musenyeri watoneshaga abatutsi kurusha uyu mu archeveque.
Ariko kuko atakoze nka ba Clinton ngo asigatire ubuhake n’ubucakara bwariho, ahubwo akavugisha ukuri ku mibanire y’abantu uko yakagombye kumera nk’abantu b’abakristu nyabo, nta kiza na gito umututsi w’umuhezanguni yamubonaho. Iyo nzika bene Ngoma ya cyami/FPR yabaye nk’igisebe cy’umufunzo mu mitima yabo maze igihe batera u Rwanda baza bafitiye Kiliziya umujinya udasanzwe.
Abahutu nibo babarirwa ku bwinshi mu Rwanda (nubwo ntazi ubungubu aho FPR ibagejeje ibakura ku isi). Kiliziya ifite abayoboke benshi birumvikana ko abahutu nanone baza aribo benshi. Ni ukuvuga ngo Musenyeri Rukamba iyo asabira ngo abakristu babo bishe abatutsi, ni ku bwoko bw’abahutu aganisha. Inama y’aba bepiskopi iragusha murya Kagame na FPR ngo abahutu bishe abatutsi bagomba gusaba imbabazi. Kubera ko abo bakristu batasaba imbabazi z’ibyaha batakoze,FPR yakoze uko ishoboye ngo ikoreshe abasenyeri bo mu Rwanda (abavuga rikijyana ni abatutsi) maze bashimangire NDUMUNYARWANDA muri Kiliziya.
Abahutu rero muri Kiliziya barimo kwerekwa ko ari abicanyi. Nyamara ubwicanyi FPR yakoze mu Rwanda no mu karere, burenze ubwicanyi bwose bwabayeho mu mateka y’isi. Ariko se kuki abo bicanyi bo, Musenyeri Rukamba atabasabira imbabazi? Nuko amaraso bamena nta gaciro afite? Nuko se ubwicanyi bakora ari uburenganzira bwabo?.
IMWE MU NTEGO Z’INTAMBARA YA FPR YARI UGUSENYA KILIZIYA GATOLIKA
Abatutsi b’abahezanguni ari nabo bakoze umugambi muremure wo gutera u Rwanda ndetse n’akarere bafatanyije n’abanyamahanga, abenshi muri bo bataye idini Gatolika bayoboka andi madini. Ba Theogene Rudasingwa bayoboka za Born Again, ba Feu Inyumba Aloysia bari ababikira bahubuzamo ibitambaro bayoboka ibidini ntazi byo mu ishyamba ku rugamba, n’abandi… N’abatarahinduye idini cyane cyane abitwa ko bihaye Imana bagumye muri Kiliziya Gatolika atari ubundi bumanzi, ahubwo ari ukugira ngo bayimunge bayisebye nkuku barimo kwihanukira ngo Kiliziya yakoze jenoside y’abatutsi…Musenyeri Rukamba nareke kujijisha mu manyanga ya gitutsi ngo “si Kliziya isaba imbabazi” Bamenyereye kuduhindura nayo. Iyo utangiye invugo ngo “Dusabye cyanga Turasaba…mwitwa ko muri abepiskopi, ikindi gisigaye kugira ngo yitwe ko ari Kiliziya isaba imbabazi ni ikihe???
Ubucabiranya, ubunyanga nabo barabyiyemerera ko aribwo bakoresha kugira ngo barindagize rubanda. Niba mugira ngo ndabeshya, ababishoboye bazasome igitabo cyanditswe n’umututsi w’umuhezanguni KAJEGUHAKWA VALENSI yanditse FPR imaze gufata ubutegetsi, kitwa “RWANDA DELA TERRE DE PAIX A LA TERRE DE SANG ET APRES?” Iki gitabo gishobora kuba cyaravuye ku isoko ariko muzabaririrze abagifite babatize.
Muri iki gitabo Kajeguhakwa mu bwirasi bwa gitutsi aravuga ukuntu ya mobilije (mobiliser) abapadri b’abatutsi barimo Nyakwigendera Padri Ntagara (abo ku Nyundo baramwibuka), ba Frere Gerard, n’abandi ngo bamunge ubutegetsi bwa Habyarimana dore ko kwa Habyarimana abo batutsi niho biberaga bamurya umutima ngo we ni mwiza ntameze nka Kayibanda !!!
Niba rero abapadri b’abatutsi barakoze akazi ko gucurika abategetsi bo hejuru ngo FPR izabagwe gitumo, abo bapadri bakoreraga Imana cyanga Shitani? Niba abapadri baracengeraga ubutegetsi bwa Leta ngo ihirime, Kiliziya yo barimo ndani kandi yanzwe kuva kera izira ngo yamaganye akarengane k’abahutu, murunva akaga kari kayitegereje FPR imaze kugera ku butsgetsi.
Niko byagenze, inkotanyi zageze mu gihugu feri ya mbere yabaye iyo kurimbura abasenyeri i Gakurazo bamaze kubakorera iyicwarubozo ritavugwa. Barangije babaroha mu cyobo nkuko bahamba imbwa. Kugeza n’ubu Ibingira na Kabandana bishe abo basenyeri, ntabwo Musenyeri Rukamba n’abo ayoboye babona icyo gikorwa ari kibi cyo gusabira imbabazi. Genda Rwanda waragowe!!!!
HASIGAYE KURYA AMATURO YA KILIZIYA NGO BARIHE JENOSIDE YAKOREWE ABATUTSI KUKO NIKO FPR YABITEGUYE KERA
Igihe FPR yahisemo kumaramara abasenyeri b’abahutu ngo yimakaze ubutegetsi bw’abatutsi haba muri Leta haba no muri Kliziya, birumvikana ko imyanzuro izajya ifatwa ari iya Apartheid ikorerwa abahutu. Niba mwabonye ibyishimo inkotanyi zifite mu binyamakuru zabyo, ubu zirabyinira ku rukoma ko amafaranga ya Kiliziya dutanga mu maturo nayandi ava i Roma yose bagiye kujya bayifunga nkuko bamaze imitungo ya rubanda bahereza abana b’abatutsi mu gihe nta mwana w’umuhutu ubona n’urutoboye kandi nawe inkotanyi zaramwiciye ababyeyi cyangwa abavandimwe.
Ntimuzatangare mwunvise ba Mgr Rukamba basinye ibaruwa ivuga ngo abana b’abatutsi bagomba kugabana amafaranga dutura muri Kiliziya. Amahano aba muri uru Rwanda ntahandi yabaye.
UMWANZURO
Mbanze mbwire Mgr Rukamba n’inama ye y’abepiskopi
Ba Nyakubahwa,
Ubundi twigishijwe kudacira imanza abihaye Imana kuruta uko twitwara ku bantu basanzwe; ariko ibyo muri uru Rwanda biragoye kugira ngo tubone mu basenyeri nka mwe ababyeyi bacu.!
Biragoye ko mwanyunvisha ngo abayoboke ba Kiliziya Gatolika bijanditse mu bwicanyi nibo musabira imbabazi, maze inkotanyi mwirirwana musangira, zarimbaguye abasenyeri ba Kiliziya zibaziza gusa ko ari abahutu mukumva ko zo ari abatagatifu.
Biragoye kubabona nk’abayobozi ba Roho z’abantu igihe mufasha FPR gukora ivanguramoko ku bantu bishwe bazira ububisha ubwaribwo bwose. Biragoye kunyemeza ko mukorera Imana mukomeje kunmva Ibingira waroshye Mgr Phocas Nikwigize muri Lac Vert amaze kumukoreraho iyicarubozo rikabije, ko yakoze umurimo mwiza kubera ko uwo yishe ari umuhutu.
Bikomereye benshi kumva uburyo mukataza ngo murasomera abakristu za missa mwigisha urukundo mu gihe murekera abihaye Imana bagenzi banyu mu cyobo inkotanyi zanyu zabarunzemo nk’abarunda imirambo y’imbwa.
Ese koko mwemera ko Imana ikunda bose (ababi n’abeza) ibaho??Biragoye kwemera ko mukorera Imana mufasha Kagame kwicaza politiki mbisha ya NDUMUNYARWANDA yo gukomeza guhonyora ubwoko bw’abahutu (mujijisha ngo ni abayoboke ba Kiliziya Gatolika) mubicisha humiliation, depression maze mukicara mugashisha nkaho n’ Imana muyibeshya ikabyemera.
ESE KOKO IBI MUKORA MUBA MWABIBWIRIJWE NA ROHO MUTAGATIFU? Ese nitubabona nk’abafite gahunda yo gusenya Kiliziya Gatolika mu Rwanda tuzaba twibeshya? Ibi byose mbabajije ndabikomatanyiriza mu kibazo cya nyuma kimwe: KOKO MWEMERA IMANA cyangwa MWITWIKILIYE UMWENDA WERA NKA CYA KIRURA KIYAMBITSE URUHU RW’INTAMA?
Namwe bavandimwe dusangiye ukwemera muri Kiliziya Gatolika bamereye nabi,
Bakristu Bakristukazi ba Kiliziya Gatolika,
Mucyo twibuke abacu bishwe, barimo kwicwa , bafungiwe kamama bazira ubwoko bwabo indyandya zita ngo ni “abayoboke ba Kiliziya gatolika bayobye bakijandika muri jeoside yakorewe abatutsi”. Mucyo twibuke abo bana n’ ababyeyi barimbaguwe mu buryo bubi bunyuranye iyo mu mashyamba ya Congo. Mucyo twibuke abapadri bacu bishwe n’inkotanyi iyo za Byumba Rwesero n’ahandi bazira ko ari abahutu. Tubasabire.
Mucyo dusabire n’aba basenyeri bakorera ubwoko bwabo bw’inkotanyi bakazifasha kwimakaza ikinyoma mu gihugu. Dusabe Imana ibahe guhinduka basezerera ingoma y’umwijima bakorere Imana nkuko bari barayisezeranyije, kandi iduhe natwe kwihanganira agasomborotso badukorera banadushinyagurira. Tubasabire ku Mana ibahe kuva mu by’amoko bakore umurimo yabashinze bareke kwijandika mu kwica Roho z’abantu babatongera ibyaha batakoze.
Gusa ntabwo gutega agatwe ariwo muti; dutinyuke tubwize ukuri abakorera umwijima bose kabone naho baba bambaye umwenda wera wo kuturangaza. Muze dusabe Kiliziya ishyingure mu cyubahiro abihaye Imana baroshywe mu cyoboi Gakurazo. Muze tubibasabe mu nyandiko ndetse nibiba ngombwa tuzabibasabe no mu ngendo. Ntibakomeze kudushinyagurira bakomeretsa impfubyi zitagira gifasha; ntituzabemerere kutwaka amaturo duha Imana ngo baya desacralize bayaha Ibuka n’ingabo zayo kuko ibyacu bakomeje kurya biyicariye byarenze igipimo. Intwaro z’urumuri turazizi tuzambare maze duhangane n’abakorera Sekibi bose bagamije kwimakaza ingoma z’isi ubuziraherezo, kandi tumenye ko Imana yo itabeshywa.
Dukomere.
Umusomyi w’Intabaza
Peace
13 Responses to KILIZIYA GATOLIKA MU RWANDA: AHO WA MUGAMBI W’INKOTANYI WO GUSENYA KILIZIYA GATOLIKA MU RWANDA NTIWABA UGEZWEHO?
-
Ntacyo kiliziya yigeze imarira abanyarwanda. Ahubwo, niba Imana ibaho, yanga Abahutu. Ibyabaye kuva amateka yu Rwanda atangira, nibikomeza kuba, byerekana ko niba Imana ibaho, yirirwa irwanya abahutu, ibarimbura kuburyo bwose ishoboye. Nta munyarwanda ushaka kumva uku kuri nubwo amateka yirirwa yerekana uku kuri.
Kiliziya igombwa gufatwa nka Kagame, igafatwa nk’umwanzi kubera nubwo Kagame yica abahutu, kiliziya niyo yahinduye abahutu abaja mumyitekerezo yabo. Abazungu bazaniye abahutu iryo dini rya kizungu ku ngufu, akaba aribo bazanye Kagame mu Rwanda ku ngufu , yica abahutu, asenya repubulika yabo, none abahutu bo bagapfukama basenga bavuga ngo Imana izatabara, “ukuri” kuzamenyekana, nutundi tujambo tutagira akamaro cyereka kugira abatwumva biyibagize ibibazo barimo.
Biranababaza kubona abanyarwanda mubukristu bwabo, bishimira kwiyita “intama z’Imana”!Intama ntago zakwigenga, iyo imwe yiteye mumwobo, izinda ntama zirakurikira zikita mumwobo. Ubuzima bw’intama ni ugutegekwa, gukurikira, kwicwa no kuba ibiryo gusa! Mwaretse ibya amadini no kuba intama zitakwigenga, mukaba INTARE zigenga
-
Erega ntimubitindeho,abakozi b’Imana baligaragaza,n’aba shitani na bo bafite uko bitwara.
Uwingabire M. Rose uvuze neza cyane,benshi bumva ko fdlr ali nk’inkuba ikubita ntawe uyiteye inkunga,nyamara nta n’umwe wahunze atumva amasasu avuza ubuhuha. Baliya bavuga ngo nigire icyo ikora reka na bo tubabaze tuti: “mwe murakora iki ngo fdlr ibunganire cyangwa ikigendereho”?
-
Muvandimwe Peace,
Ndabona usa n’uwababajwe n’ibyo Kiliziya gatolika yakoze byo gusaba imbabazi (nazo mbona ari iza nyirarureshwa) ngo ku bantu bayo bishe, ni ukuvuga abapadiri, abakristu, abamasoeurs (b’abahutu bien sûr) ngo bishe abatutsi ariko ikirengagiza nkana abahutu bishwe n’inkotanyi cyangwa ndetse bishwe n’abakristu b’abatutsi kimwe n’abishwe n’abapadiri n’abafrères b’abatutsi. Mbese muri make ikabikora nk’uko FPR Ibishaka (à la FPR).
Ukagaragara rero nk’aho utari kubyumva ndetse ko byanakubabaje cyane ukuntu kiriziya yakora ibintu nk’ibyo. Siko bimeze niba ntibeshya?
Muvandimwe Peace, ndagirango nkwibutse ikintu kimwe wowe Peace ndetse n’abandi banyarwanda benshi mukunda kwirengagiza ukuri kubera ahari kamere yanyu cg umutima wa kimuntu ubarimo (sinzi niba ariko nabivuga) ibyo rero bigatuma mutumva cyangwa ngo musobanukirwe na byinshi bibera muri kariya kadomo kacu kubera uko kwirengagiza.
Icyo nshaka kukwibutsa rero nta kindi kandi nawe ga usanzwe uzi nk’uko nabikubwiye (ahubwo ukabyirengagiza) ni uko:
– MU RWANDA TUGENDERA KU MOKO ku rugero rurenze 110%
– Mu RWANDA UBWOKO NI SACRE (Cyane cyane ku batutsi)
Iyaba rero wari wariyemeje kutazongera kwirengagiza uko kuri (realité) kwacu nk’abanyarwanda, hafi ibibazo byose wibajije muri iyi nkuru ntiwari kwirirwa uta umwanya wawe ubyibaza.
KUGENDERA KU MOKO.
Mu Rwanda ikibazo cy’amoko kimaze gutera inkeke ku buryo buteye ubwoba, ku buryo njye ku giti cyanjye mpamya ko kimaze kwikuba inshuro zirenze 20 ugereranije n’uko cyari kimeze mbere ya Juillet 1994 , kubera ingufu FPR fpr yagishyizemo kugira ngo ubutegetsi bwayo bushinge imizi.
Uti gute? kuri ubu mu Rwanda mu nzego zose z’ubuyobozi ndetse no mu buzima busanzwe bwa buri munsi amoko aza imbere y’ibintu byose. ku buryo:
– Iyo umuntu avuze ikintu gisekeje (muri taxi,parties,bars, etc.), mbere yo guseka ubanza kureba ubwoko bw’ukivuze kugira ngo umenye niba useka cg niba ubyihorera.
– Iyo umuntu agize ibyago, mbere yo kubabara ubanza kureba ubwoko bwe kugira ngo umenye niba wifatanya nawe cg niba atari ngombwa.
– Iyo umuntu ashinze ishyirahamwe cg group runaka n’iyo yaba ifite intego nziza kajana mbere yo kurijyamo ubanza kureba ubwoko bw’abaryiganjemo cg
abariyoboye ubundi ukabona gufata icyemezo cyo kujyamo cyangwa kubyihorera
– Sinirirwa mvuga itangwa ry’akazi, cyangwa amavantages mu kazi (iyo wabashije kukageramo), kuzamurwa mu ntera, missions,… ibyo byose ubwoko buza mbere y’ibindi.
– N’amadini nayo rero ntiyasigaye inyuma. Bizakugora cyane kubona Pasteur, Bishop, Padiri w’umuhutu akurikirwa n’abatutsi benshi mbese ngo usange bamwibonamo nk’icyitegererezo. Oya uzasanga ahubwo akundwa kandi agakurikirwa cyane n’abahutu kuko nyine nawe ari umuhutu. Iyo rero uwo muhutu ari umuntu utarya iminwa cg ngo ahakirizwe kuri fpr bihita bihumira ku mirari abatutsi hafi ya bose baramwitaza (iyo batamugambaniye ngo aveho). Kimwe n’uko utazabona umupasteur cg Bishop w’umututsi yibonwamo cg ngo ashagarwe n’abahutu benshi. Uzasanga nyine abamwibonamo ari abatutsi kuruta uko yibonwamo n’abahutu. Iyo rero ari umukarabya wa fpr n’ibyayo byose abahutu bahita bamucikaho bose.
– Siniriwe mvuga amachorales, amagroups de prières, etc. Nubibona byose uzabanza kubibonamo ubwoko mbere y’uko ubibonamo ibindi.
– Usibye amadini yahozeho mbere ya 1994 navuga ngo apfa kugerageza mu guhuza abahutu n’abatutsi (n’ubwo atari shyashya), amadini y’inzaduka yaje yo ateye ubwoba. Ni amashyirahamwe ashingiye ku bwoko ku buryo bweruye! Ku buryo hari n’abatagira isoni zo gukumira ku mugaragaro abo badahuje ubwoko mu buyobozi ndetse no mu bikorwa byayo.
Izo ngero nke nguhaye rero ni izikwereka ko n’ubwo nyamara ayo madini yose ABA AKORERA IMANA(adakorera shitani nk’uko wabibajije bariya basenyeri), ntibibuza kubona izo realites zifatira ku bwoko zibanziririza ibindi byose wabyanga wabyemera.
2. UBWOKO NI SACRE (cyane cyane ku batutsi).
Kuvuga ukuri ntibyica umutumirano. Izo ngero nguhaye aho hejuru n’ubwo zitabura kugaragara ku bahutu hamwe na hamwe, nakwibwiriza ukuri ko ziganje mu batutsi cyane kuruta mu bahutu ku mpamvu namwe muzi mwese z’uko umuhutu mu Rwanda rw’ubu ari igicibwa kitagomba kugira ijambo. Bityo abahutu benshi babaho bigengesereye ku buryo akenshi batinya ndetse bakanakora ibyo badakunda ndetse badashaka (ugendeye kuri ziriya ngero naguhaye) mu rwego rwo kwigura no kwirinda ibyago byabagwira.
Ngarutse rero kuri bariya basenyeri wavuze nagiraga ngo nkwibutse ko kiriziya Gatorika kuva Smaragde yajyaho kugeza ubu ku bwa Rukamba iyobowe n’abatutsi. Nongereho ngo BAKUZE, bashaje. ibyo bikumvishe ko biriya bya ideologie yo kugendera mu moko bo babyivurugusemo kuva kera kuruta ab’ubu ku buryo bibari mu maraso no mu turemangingo (gènes).
kuba hariho réalité yo kutagira ijambo kw’abahutu mu baturage, umenye ko bidakora exception mu basenyeri. Bivuge ko abasenyeri ubona b’abahutu ntaho bataniye na babaturage b’abahutu bumiwe, ndetse bo bakagomba no kugira akarusho ko kudakanga Rutendeli nk’abayobozi bakuru muri kiriziya izirana na FPR bityo bo bakagomba guhora bigura ndetse bereka fpr ko bayishyigikiye. Ibyo bikumvishe ko abasenyeri b’abatutsi ari bo bavuga rikijyana bityo ibyo bashatse byose akaba ari byo biba ibyo badashatse ntibibe muri kiliziya.
Ngendeye ku ngero naguhaye hejuru z’uko abanyarwanda turangwa no kugendera ku bwoko mbere ya byose nta gitangaza kirimo kuba:
– Smaragde na Rukamba bakora ibyo ubuyobozi bwa fpr bushaka kuko bayibonamo kuko nyine igizwe n’abatutsi bene wabo kabone n’iyo batabikora byose nk’uko ibishaka (kubera hari aho bagera nabo bagategwa n’amategeko ya Kiliziya).
– Smaragde na Rukamba birengagiza nkana ubwicanyi bwakozwe na fpr inkotanyi yishe abapadiri batagira ingano abandi ikaba ibahejeje mu munyururu; birengagiza ubwicanyi bwakozwe n’abafrere n’abapadiri b’abatutsi bica abahutu; kuba badaha icyubahiro cy’abasenyeri bishwe na fpr ngo babashyingure bikurikije amategeko ya kiriziya; impamvu nta yindi, si uko batinya ko fpr yabamerera nabi gusa, ahubwo hazamo n’uko nyine abo bishwe ari abahutu kandi ngo bakaba badahuje ubwoko bityo kujya kwiteranya na fpr hejuru y’abahutu bikaba atari ngombwa.
– Kuba hari abapadiri b’abatutsi bigize utumana bica bagakiza Smaragde cg Rukamba bakicecekera (abo nibo ndimo kuvuga kuko abandi basenyeri nzi neza ko ntacyo bavuze) si uko babatinya cg batababona, ni uko ahubwo baba babashyigikiye mu buryo bumwe cg ubundi.
Ibyo bigusobanurire ko mu Rwanda
– umututsi icyo yaba ari cyo cyose (Ministre,Musenyeri, Bishop, umucuruzi,umufonctionnaire,umunenyeshuri, umusirikare,…) akenshi uzasanga yibona mu wundi mutusi mwene wabo kuruta uko azibona mu muhutu. Kuba inshuti n’umuhutu birashoboka ariko akenshi uzasanga ubwo bucuti buterwa n’inyungu kubera icyo bahuriyeho (gukorana mukazi, gusangira inzoga, gukina imipira,…) iyo icyo bahuriyeho kitagihari, ubwo bucuti ntuzabubona.
– Umuhutu akenshi kubera kwigura no guterwa ifpunwe n’icyo ari cyo (kubera diabolisation ya fpr) akenshi uzasanga ahunga umuhutu mugenzi we. Iyo uwo mugenzi we anenga anenga fpr ho amuhunga nk’ibinyoro, ahubwo ugasanga abahutu besnhi bkunda guhakirizwa no gushakira ubucuti ku batutsi akenshi uzasanga babaryarya cg batabitayeho ibyo bakabikora batabizi kubera gucengerwa na propaganda ya fpr ko abatutsi ari bo beza ari bo bari superieur, bityo kuba inshuti nabo nibyo bitanga securité.
Uko niko kuri kwacu n’ubwo gusharira niko kuri tugomba kwemera uko kuri nyine. Nawe wasanga kwibwira ko Smaragde cg Rukamba batagombaga gukora biriya bakoze, ari ukubera nyine kwibeshya ko amoko ntacyo yakagombye kuvuga kubantu bitwa ko ari ab’Imana.
Muvandimwe Peace,
Utirengagije nawe menya ko mbere yo kuba umukristu umusenyeri, umupastor, umupadiri urabanza ukaba umuntu (ufite ariya marangamutima yose) ibindi byose bikaza nyuma.
Iyo haje ubuhutu n’ubututsi rero byo biba umwaku kuko byo ngira ngo bihabwa agaciro mbere yo kuba umuntu.
Ngiyo impamvu rero nakubwiye ko iyo utaza kwirengagiza uko kuri kwacu nk’abanyarwanda, biriya bibazo byose ntiwari kubyibaza, yemwe hari n’igihe n’iyi nkuru utari kwirirwa uyandika cyangwa se wari kuyandika ukayita ukundi.
Murakoze (mumbabarire byabaye birebire)
Mugabo
-
Padri Thomas Nahimana nabagenzi be babohewe Nairobi, Kenya bangiwe kwinjira mu rwanda.hanyuma biragenda gute? Bakomeje kwangirwa kwinjira mu rwanda.
-
Kosora: ntabwo ari kenya yabangiye kwinjira. Ni Kenya Airways yababujije kwinjira mu ndege ngo bajye mu Rwanda nayo ibikora ibitegetswe na Leta y’u Rwanda. Ntimukihe kumiragura bunguri ibyo muraruje mu mizindaro y’ibinyamakuru by’i Kigali. Shame!
-
-
Ibi nibyo bitumye amateka asobanuka neza kdi bigaragaje uko kiliziya gatolika iyobowe,kdi bishobora kutuma icikamo ibice
-
FDLR igomba guhagarika amatangazo aterekana ikintu igiye gukora kubibazo abanyarwanda barimo. Niba Nahimana yishoye murwanda ntambunda afite, nikuki FDLR yo itabikora? Bambe murambira yuko Nahimana arikitso, ibyaribyo byose ibibi birarutana aho kuguma kwandi amatangazo nkaya ya FDLR umuntu yaba ikitso; kuko yenda yagira bantu atabara cyangwa akagira ibintu ahindura.
-
Ikigaragara ni uko uri muri CNRD cga FPR kuko atari nk’ibyo nawe ubwawe wari ukwiye kugira icyo ukora kuko umugani wawe Nahimana yishoye nta n’imbunda agira. Wowe kuki utishora ko bidasaba imbunda?
Ese kuki mwese muba muvuga FDLR ntimuvuge amshyaka muri cyangwa mutangamo imisanzu? Ubwo rero murituramiye murarya imireti mwigaramiye ariko induru mukayiha umunwa ngo FDLR ikwiye gukora ibi n’ibi? Ese urebye abanyarwanda bari muri Belgique uko bangana, buri wese atanze nibura iri Yero 1 gusa ko ntacyo byaba bimutwaye ntiyagira nibura udusasu agura? Ariko batereye agati muryinyo barigaramira ngo FDLR wagira ngo ni abacanshuro babo. Ariko n’abacanshuro baba bafite imishahara. Musigeho mwikubite agashyi, nutagiye kurugamba ntiyabura icyo akora cyagira icyo kimarira abnari kurugamba
-
-
Padiri Nahimana yerekanye ubutwari bukomeye bwo kwitangira abanyarwanda, turabimushimiye. Agiye akurikiye Ingabire na Ntaganda, Urwanda rukeneye abanya politic nkaba kugirango ibintu bihinduke.
-
Abo basenyeri bazasome Zaburi 50:20-21 “Wicara uvuga nabi mwene so ubeshyera mwenenyoko . Ibyo urabikora nka kwihorera Ukibwira yuko mpanywe nawe rwose.Ariko nzaguhana mbishyere imbere ya amaso yawe uko bikurikirana”.Imana ntabwo ineguzwa amazuru kandi si Umwana wu Umuntu ngo ibeshye. Kuko mwatatiye igihango mu kirundurira kurya intonorano no gsuhyimishya Satani , mwitegeko ashobora ku bahemaba vuba mbere yu uko musubiza ubwenge ku gihe. Byantangajye aho uwo Monseigneur yihakanye Padiri Thomas avugako yamwirukanye ngo kuko abiba amoko mu banyarwanda, niba koko mu gifite conscience ikora neza na introspection ikiri genuine mugerageze murebe itandukaniro ryanyu nubwo mwese mwaba mukorera so umwe. Iyo mutsikamirijye zirya ngegene zanyu ngo ni inkoni zu ubushyuma , mwibuka ko mubatsikamiye amaraso yi inzira karengane nyinshi zirimo nabari bafite umuhamagaro nkuwanyu mukabamarisha? Ikintangaza ni uko mwitwa ngo mwarize, ariko umutima wu ubwibone ugakomeza gutuma mwishyira hejuru mukibagirwa ko ntawe ukeza abami babili. Bidatinze uko byagendekeye Satani , ntibizabura kubageraho kuko Imana itakwemera kugaraguzwa agati.A MATEKA ADUHISHYIYE BYINSHI ARIKO BYANGE BIKUNDE UKURI KUZATSINDA. Ngaho mukotane Satani abarinde !!!!
-
Abo basenyeri bazasome Zaburi 50:20-21 “Wicara uvuga nabi mwene so ubeshyera mwenenyoko . Ibyo urabikora nka kwihorera Ukibwira yuko mpanywe nawe rwose.Ariko nzaguhana mbishyere imbere ya amaso yawe uko bikurikirana.Imana ntabwo ineguzwa amazuru kandi si Umwana wu Umuntu ngo ibeshye. Kuko mwatatiye igihango mu kirundurira kurya intonorano no gsuhyimishya Satani , mwitegeko ashobora ku bahemaba vuba mbere yu uko musubiza ubwenge ku gihe. Byantangajye aho uwo Monseigneur yihakanye Padiri Thomas avugako yamwirukanye ngo kuko abiba amoko mu banyarwanda, niba koko mu gifite conscience ikora neza na introspection ikiri genuine mugerageze murebe itandukaniro ryanyu nubwo mwese mwaba mukorera so umwe. Iyo mutsikamirijye zirya ngegene zanyu ngo ni inkoni zu ubushyuma , mwibuka ko mubatsikamiye amaraso yi inzira karengane nyinshi zirimo nabari bafite umuhamagaro nkuwanyu mukabamarisha? Ikintangaza ni uko mwitwa ngo mwarize, ariko umutima wu ubwibone ugakomeza gutuma mwishyira hejuru mukibagirwa ko ntawe ukeza abami babili. Bidatinze uko byagendekeye Satani , ntibizabura kubageraho kuko Imana itakwemera kugaraguzwa agati.A MATEKA ADUHISHYI BYINSHI ARIKO BYANGE BIKUNDE UKURI KUZATSINDA. Ngaho mukotane Satani abarinde !!!!
-
Ubwo ikizira kizahagarara ahera muzamenyeko isi iri mumarembera! Bameze nkabyabituro biba bisize igwa zumweru! Mana rengera abantu wiremeye, kandi uhindure bariya bitwikiriye ibyo baribyo. nkuko Imana yabashije guhindura Sawuli ubwo yajyaga kurenganya ubwoko bw Imana I damasiko Niko nabiriya kuriyo byoroshye.
-
Niyonkuru, komera cyane kandi Imana ikurinde mugenzi.
Uti: Ubwo ikizira kizahagarara ahera muzamenyeko isi iri mumarembera.
Uko niko biri nkuko ubivuze, Yesu azaza ntazatinda kandi ntazakandagiza ikirengera cye kwisi yabanyabyaha ukundi. Kuva isi yaremwa ntakizira kigeze guhagarara ahera h’Imana nk’urwanda nabanyarwanda bamwe na bamwe, mukwimakaza ibinyoma, kugomera Imana no gukora ibizira mumaso y’Imana.
Mbese Imana irambuye ukuboko ninde waguhina?
-


text:
Iki gitaramo cyatangiye mu masaha ya saa kumi n’ebyiri z’umugoroba zishyira saa moya, abantu batandukanye baje gusozanya ibihe bya Noheli na Choeur Imternational, dore ko nyinshi mu ndirimbo zibanzweho ari izijyanye n’ibihe by’ivuka rya Yezu kiliziya irimo.
Basusurukije abitabiriye igitaramo baranyurwa
Choeur International imaze kumenyereza abantu bayikunda ko buri gihe haba hari igitaramo mu bihe bya noheli gusa kuri iyi nshuro byari akarusho kuko hongewemo indiri mbo nka Power of Love, The Bright Five Singers nabo baririmba Nerea ya Sauti Sol, hanyuma korali yose iririmba All of Me ya John Legend. Akanyamuneza kari kose ku bantu bari baje kwihera ijisho iki gitaramo cyari cyuzuyemo udushya tutari tumenyerewe cyane muri Choeur International.
The Bright Five Singers baririmbye Nerea ya Sauti Sol
Ikindi cyashimishije abantu cyane ni imicurangire ya Pacis, umwe mu bacuranzi b’abahanga mu muziki wa Classique. Umwe mu bo twaganiriye witabiriye iki gitaramo yagize ati “Choeur International ni bacye beza, ibintu byabo wabonaga biteguwe neza kandi dutahanye ibyishimo kuko baririmbye neza, badutangije umwaka neza”
Pacis ni umwe mu bacuranzi bemerwaho ubuhanga
Umuyobozi wa Choeur International Mushinzimana Benjamin nawe yashimiye abitabiriye iki gitaramo ndetse anashimira abaririmbyi ashimangira ko iyi korali yarushaho kugira imbaraga no gukora ibintu byiza mu gihe yaba ibonye abantu batandukanye bayishyigikira mu buryo butandukanye. Reka tubibutse ko Choeur International imaze imyaka 12 itangijwe ndetse imaze kugira ibigwi bitandukanye birimo no kuba baragize uruhare mu gutunganya indirimbo yubahiriza ibihugu byo muri Afurika y’Uburasirazuba (EAC).
Padiri mukuru wa paruwasi katederali ya St Michel
Amafoto: Ihorindeba Lewis/ inyarwanda.com


text:
Umunyamakuru w’umuhirimbire asa ate? Hari umutegetsi mu Rwanda umuzi.
Yanditswe na Emmanuel Senga
06/12/2017
Hari igihe abantu baha agaciro amagambo y’umuntu batabanje kureba uko uwo muntu ameze. Ikindi gitangaza ni uko n’abategetsi bagira uruhare mu kuzamura umuntu biturutse ku nyungu zabo bwite. Ibi bikaba ari ibintu dusanga byarabaye ku muntu umwe abantu bazi, mu bwishongozi bwinshi, yemeza ko hari ibintu bibiri ngo azi kurusha abandi, ku buryo ngo n’iyo wamuha ikibazo muri ibyo byiciro asinziriye yahita agusubiza. Ndetse yemeza ko we ibyo avuga, abikora agira ngo ayobye abantu, ngo kugira ngo bishakiremo ibyagira akamaro. Ibi rero bikamuha kuba yaba ku mpande zombi z’ubutegetsi, ni ukuvuga ku ruhande rw’abafite ubutegetsi, no ku ruhande rw’ababurwanya. Ariko icyo atazi ni uko ibi ari bwa bugi bwa ya nkota, bushobora kugira neza no kugira nabi.
Yigeze no kubwira abanyamakuru, ati jyewe iyo ntanga ubusesenguzi ku maradiyo menshi mpuzamahanga, ati akenshi ayo maradiyo tuba dufitanye kontaro, ati bampemba, ati simeze nka ba bandi birirwa bandikira ayo maradiyo kugira ngo abavugishe. Ati mbwira abambaza icyo nabageneye, abo tujya impaka bakanjora cyangwa bakabyemera. Ati rero ni yo mpamvu mwebwe abanyamakuru nimujya kwijambaguza muri iryo yarara, ibyo muzavumburamo bikabanukira ntimuzabimbaze. Umufarizayi mu gihe cya Yezu yavuze ibijya gusa n’ibi ati: jyewe simeze nk’uriya…
Akiri hakurya y’amazi yigeze kuvuga neza uko abona abategetsi b’u Rwanda, mu magambo atabahesha ikuzo, ubwo yavugaga ko kuri we abategetsi b’u Rwanda bameze nk’amabandi yitwaje intwaro; ariko amaze kubasanga yaje gusobanura ko imyaka yamaze hanze yatumye atekereza nabi, ubu akaba amaze gushyira ubwenge ku gihe, kandi akaba asanga uyobora u Rwanda yararuteje imbere, bityo agasanga nta tegeko ryakagombye kumukumira kongera kurutegeka. Ibya manda, uyu mugabo yavuze ko ari n’ibintu bihabanye na demokarasi. Kuri we ibyifuzo by’abaturage, nubwo baba bazanywe ku munigo nk’uko yigeze kubivuga, ibyifuzo byabo ni byo bigomba gukurikizwa. Abazanye inkangara zitigeze zerekwa abandi banyarwanda, abo ngo icyo bifuzaga ni cyo cyagombaga gukorwa. Ati manda ntizakogombye gusimbura ibyifuzo by’abaturage. Ukaba wamubaza impamvu ahandi manda zikurikizwa.
None se uyu muntu yise abanyamakuru imihirimbire igitangaje kiri he? Kuri we, irimujemo ni ryo avuga, kandi buri gihe akaba azi ko ari we uvuga ukuri. Ni kangahe abantu batasigaye batangazwa no kumva ibimuva mu kanwa: umujyanama w’umuperezida wo muri Afurika, ngo aheruka kwakira, yakebuka agasanga yambaye inkweto zimeze nk’isamake, ( ibi se koko ashinzwe kubigenzura- igitangaje ni uko muri ibi bihugu byateye imbere barebe icyo ufite mu mutwe, ntibajya na rimwe barebe uko wambaye iyo utaje wambaye ubusa), abagore bahindutse ibimashini byo kubyara (muzi uko byasakuje mu Nteko yabo kandi muzi ko ari bo benshi), abasenyeri batazi ibibazo by’ingo, kuko batagira ingo (ku buryo Perezida wa Sena, Bernard Makuza, yagombye kumugarura ku murongo, igihe Diane Gashumba we yari yihebye, yabuze ayo acira n’ayo amira), demokarasi ishingiye ku munigo, aho yibaza niba umuntu umukandagiye ku gakanu, yakumva umwuka ugiye guhera akagutora. Ubwo yavugaga ku matora agira hejuru ya 90% mu Rwanda, Kagame ngo asohokamo yitakuma ngo yayatsinze.
Uyu mugabo kamere ye ni iyo kwishongora, ahera ngo ku byo yize n’ibyo yakoze, ariko igitangaje ni uko usanga ari we wishyira imbere gusa nk’aho ari we wize wenyine, cyangwa wakoze wenyine. Rero abanyamakuru ntibagombaga kurakazwa n’uko abise, ahubwo bari bakwiye gukoresha umwuga wabo bakerekana amakosa ye. Niba badashobora kwandika ngo berekane amakosa ye, ngo ajye ahagaragara, icyo gihe nibemere abatobe uko ashaka. Aha ndetse ni ho bari bakwiye guhera batinyuka, bakerekana ko ubutegetsi bwabo bwiganjemo agasuzuguro. Uburyo bwo kubikora bwakagombye guhurizwaho, ntihatinyuke bamwe ngo abandi babashinje. Ni nde utabona ko imyitwarire nk’iriya ahandi ituma umutegetsi yeguzwa. Bitari uko nifuza ko yakweguzwa, ahubwo ari ukugira ngo ukoze igikorwa kidahwanye n’umwanya afite muri Leta, akiryozwe ku buryo bw’intangarugero.
None se azabuzwa n’iki kubita imihirimbire niba bose bataha bakajya kubihwihwisa mu mazu yabo, aho kubyandikaho ngo babifatireho imyanzuro? Ahandi koko itangazamakuru ni ubutegetsi bwa kane, nyuma ya nyubahirizategeko (Exécutif), nshingategeko (Législatif) n’Ubutabera (Judiciaire), kandi abanyamakuru baharanira ko babonwa gutyo.
Ariko rero ikigomba kugaragara muri ibi, kandi akaba ari na cyo gikomeye, ni uko bigaragarira wese ko uburenganzira bwo kuvuga icyo ushaka bufitwe na bamwe, abandi bagacecekeshwa. Ikindi ni uko ya ngeso yo mu Rwanda yo kujora imyambarire, aho kureba icyo umuntu amaze igikomeza, ndangiza navuga ko ubutegetsi buteye gutya, bushyira imbere abategetsi batukana, buba bunahohotera abaturage bigacira aho, buba bugifite byinshi byo kwiga. Abaturage baba bagomba kubwigisha babugarura ku nshingano zabwo, bwakanga bakabubaza, byarimba bakabwigomekaho. Aho ni ho u Rwanda rugana, aka wa mugani w’abashinwa uvuga ko « ifi ibora ihereye ku mutwe ».
Ikibazo kirangiza: uwo mutegetsi ni nde ko ndeba uyu mugabo utugejejeho inkuru yatinye kumuvuga?
No Comments Yet
Laisser un commentaire
Vous devez être connecté·e pour rédiger un commentaire.


text:
Gutegura ibikoresho byo ku meza yo kuriraho
Gutegura ameza ni ibintu bikorwa mu buryo butandukanye, akenshi abantu ntibite ku buryo bwemewe nyabwo, dore ko mu ngo nyinshi ameza ategurwa n’abakozi baba batarigishijwe uburyo bwo kuyategura. Dore uko ameza yo kuriraho ategurwa. Ameza ateguye neza atuma abayariraho baryoherwa kurushaho.
1. Banza igitambaro cy’umweru ku meza. Byaba byiza munsi yacyo hariho agatambaro ka plastique ku buryo amasahane ataza gusakuza mu gihe abantu bayatereka ndetse birinda ameza kwangirika. hari abashyiraho udu sous assiettes ariko si ngombwa cyane
2. Shyira isahane kuri buri mwanya (buri mwanya ufata byibura cm 65) niba hari potage ongeraho isahane ifukuye hejuru y’isahane isanzwe
3. Ikanya ijya I bumoso, amenyo yayo yubuye
4. Icyiyiko kijya iburyo cyubuye
5. Icyuma nacyo kijya I buryo, ahatyaye hareba isahane
6. Akayiko gato kajya hagati y’isahane n’ibirahure, kubuye kandi aho bafata hareba iburyo
7. Ibirahure bishyireho mu buryo ikinini kijya I buryo, uko bigeye birutanwa bikajya I bumoso . Niba hari champagne shyira ikirahure cyayo inyuma y’ibindi birahure
8. Shyira agatambaro ko kwihanaguza I bumoso, ushobora no kugashyira ku isahane, hamwe n’agace k’umugati wakazinze mu buryo butandukanye
9. Shyira amazi ku meza n’ibindi binyobwa niba ari gusangira bisanzwe, mu ma reception manini ibinyobwa bizanwa abantu batangiye kurya bakabasukira ntabwo bitegurwa
10. Shyira ku meza ahantu hatandukanye utuntu turimo umunyu, agasenda, ushobora no gushyiraho indabo ariko zigomba kuba ngufi kuburyo zitabangamira kurebana.
byavuye mu gitabo : La cuisine aux pays du soleil


text:
Ni igitabo Hirwa w’imyaka 20 y’amavuko yanditse mu buryo bw’inkuru ishushanyije, kigaragaza ukuntu umwana w’umukobwa w’imyaka 13 witwa Simbi, wari warabujijwe n’ababyeyi be kwiga kubera ubukene, agashakisha ikintu yakora, kugira ngo asubire mu ishuri ndetse ababyeyi n’abaturanyi bamwishimire.
Ubwo cyamurikwaga, Hirwa yabwiye IGIHE ko yacyanditse mu rurimi rw’Icyongereza, mu gihe cy’ibyumweru bitatu, afite intego ko abantu bagira amatsiko y’ikintu uwo mwana Simbi yakoreye ababyeyi kugira ngo bamureke asubire ku Ishuri.
Asobanura icyamuteye kucyandika n’icyo yumva abazagisoma bazunguka, Hirwa yavuze ko yakuye igitekerezo ku mwana w’inshuti ye biganaga wamubwiraga ko umuntu uba i Kigali byoroshye kubona akazi kuruta uba mu cyaro.
Ati “Nyuma amaze kugenda nahise ntekereza nti iyo mba ntaba i Kigali ngo mbone mudasobwa n’ibindi by’iterambere, ndavuga nti nk’umuntu wakuriye mu cyaro yakora iki? Icyo gihe nahagaze mu nkweto z’uwo mwana (nishyize mu kimbo cye) kugira ngo mbashe kugira icyo ntekereza, nsanga byaba ngombwa ko nkora icyo abandi batigeze bakora ngo ngire icyo nigezaho nk’umuntu udafite ubushobozi buhagije. Nahise ntekereza uko nahanga icyatuma mbona amafaranga mu byo nakoze, kandi mu kintu cyamvuyemo.”
Yakomeje avuga ko icyo gitabo yanacyanditse yifuza ko cyatinyura abakobwa cyane cyane abo ku mugabane wa Afurika usanga batinya gukora imirimo imwe bita ko ikenera imbaraga.
Ati “Nahise mvuga nti byaba byiza nkoze igitabo cyakwigisha abo bakobwa n’abandi bose, ufite igitekerezo cyo gukora ikimurimo, akunda kandi yumva cyamuteza imbere n’igihugu ndetse n’umuryango we. Ndavuga nti uwo ari wese ibi bintu yabitekereza, reka mbishyire mu gitabo ku buryo uwagisoma hari igitekerezo gishya yasigarana cyangwa yaba yari agisanganwe, akagira imbaraga zo kugikomeza.”
Hirwa yavuze ko iki gitabo, ugishaka ashobora kukibona ahagurishirizwa ibitabo hatandukanye mu Rwanda yishyuye 5000 Frw gusa, kandi ko ari icya mbere yanditse, gusa ngo hari ibindi yitegura gusohora, harimo ikizaba cyigisha abantu imiterere y’u Rwanda.
Umuyobozi ukuriye Imagine We Rwanda, Uwase Dominique, yavuze ko yafatanijwe na Hirwa mu gutunganya igitabo, mu bijyanye n’imyandikire myiza yacyo.
Kuva mu 2015 Imagine We Rwanda imaze gufasha ibigo by’amashuri bisaga 17 kubona ibitabo byo gusoma, guhugura abanditsi basaga 60 no kugurisha ibitabo bisaga ibihumbi bitanu.


text:
Umukandida wa FPR Ikotanyi yashimangiye ko nta ntambara yamutera ubwoba mu gihe abanyarwanda hafi ya bose bamuri inyuma we n’umuryango wa FPR Inkotanyi yamutanzeho umukandida.
Ibi yabigarutseho ku gicamunsi cyo kuri uyu wa Gatatu tariki ya 26 Nyakanga 2017 ubwo yasozaga bikorwa byo kwiyamamaza by’uyu munsi mu murenge wa Mudende mu Karere ka Rubavu, nyuma yo kuva mu turere twa Musanze na Nyabihu.
Kagame washimishijwe n’indirimbo yaririmbwaga n’imbaga y’abaturage ba Rubavu ubwo bamwakiraga igira iti ‘Nta ntambara yantera ubwoba’ yahise afatiraho urugero maze nawe arababaza ati” ingabo zingana namwe zifite umutima nk’uwanyu zananirwa iyihe ntambara?”
Umukuru w’igihugu yakomeje avuga ko kuba afite abanyarwanda benshi bamukunda kandi bamushyigikiye nta nta mpamvu y’uko hari intambara n’imwe yamutera ubwoba. Aha yanashimangiye ko intambara yo kwiyubaka no kurinda igihugu itazananirana.
Yagize ati “Nanjye mbafite nta ntambara yantera ubwoba,intambara yo kubaka igihugu no kukirinda ntabwo yatunanira.”
Yunzemo ati “Hashize igihe twubaka umutekano, dushaka amajyambere… ndagira ngo tariki 4 z’ukwa Munani ni umunsi wo gukomeza urugendo. Ni mwebwe nanjye. Ubu turi kumwe, turashaka kubaka igihugu dukoresheje imbaraga zacu ,ubwenge bwacu, ubumwe n’ubushake.”
Kagame kandi yanibukije abaturage bo mu Karere ka Rubavu kuzakomeza kubana n’umuryango wa FPR, maze ku tariki ya 4 Kanama bagatora umukandida wayo mu rwego rwo gukomeza kwiteganyiriza no kwitegurira ejo heza h’u Rwanda n’abanyarwanda.
Ati “Ku itariki ya 4 tuzakore igikorwa cyagenewe uwo munsi cyo gutora, dutore FPR, dutore umutekano, dutore amajyambere, dutore ibyiza byose twifuza.Turashaka amajyambere agera kuri buri muryango abana bakiga, amavuriro akubakwa akaba menshi, amashanyarazi akagera kuri buri wese, amazi akagera kuri bose, abacuruza bacuruze, aborora batunge amagana n’amagana,…nicyo gihugu twifuza.”


text:
Iki gitaramo cyabereye kuri Kigali Serena Hotel cyitabiriwe n’abantu batandukanye biganjemo abakunda umuziki gakondo bari banyotewe gutaramana na Massamba Intore ndetse n’ababwiwe ibigwi bya Neza bashakaga kumenya uko uwo mukobwa aririmba.
Makumbi Sound, abacuranzi bakunze gutumirwa mu bitaramo bya Kigali Jazz Junction, babimburiye abahanzi bari bategerejwe muri iki gitaramo. Iri tsinda rigizwe n’abaturuka ku migabane inyuranye rwakanyujijeho ryifashishije Saxophone ituje mu gufasha abantu kwinjira mu gitaramo neza.
Aba bakurikiwe na Neptunez Band igizwe n’abahanga mu gucuranga indirimbo z’injyana zose ikabasha kuzihuza na Jazz. Aba bacuranzi bashyize mu buryo abafana n’abatumirwa ari nako bategura ibyuma neza bitegura gufasha abahanzi.
Neza yunamiye nyirakuru witabye Imana
Mbere yo kuririmba indirimbo ze, Neza Patricia Masozera yabanje gufata akanya aririmba indirimbo yitwa “Everything I Do” ya Bryan Adams. Yavuze ko yabikoze mu buryo bwo guha icyubahiro nyirakuru witabye Imana ashimangira ko amukunda nubwo atagifite amahirwe yo kumubona.
Neza yaririmbye indirimbo ze zirimo iyitwa “My Baby” yakoranye na MC Galaxy usigaye umufasha mu muziki; “Uranyica”, “Slay Mama” avugamo Sandra Teta na Charly na Nina n’izindi. Yaririmbye azenguruka mu bantu. Uyu mukobwa ntiyakoresheje imbaraga nyinshi nka bamwe mu bahanzi bamubanjirije muri ibi bitaramo.
Nyuma y’igitaramo Neza yabwiye IGIHE ati “Nishimiye abantu bose baje ni ibintu byandenze kugaruka nyuma y’imyaka umunani. Ni iby’icyubahiro kuri njye. Nishimiye kubataramira kandi simvuye hano burundu nzajya ngaruka ni mu rugo.”
Massamba Intore yizihiye benshi mu njyana gakondo
Massamba Intore yageze ku rubyiniro amasaha akuze ndetse bishyira ku wundi munsi ariko abantu ntibarambiwe no kumutegereza ngo abafashe kuryoherwa n’umuziki gakondo mu ndirimbo z’inyuramatwi.
Yaririmbye indirimbo zirimo “Mama Ndare” iri mu zo yahereyeho, ageze ku yitwa “Amazi ya Nyanja” yagiye mu bafana agenda abyinana na bo, bari bizihiwe. Ayisoje yagize ati “Ntabwo nashakaga gutarama njyenyine niyo mpamvu natambutse muri mwese. Mwakoze cyane ababyinnye.”
Massamba yizihiye benshi aririmba “Kanjogera” na “Nyaruguru” zatumye benshi bahaguruka ndetse afashwa n’intore zivuna sambwe binogeye ijisho. Yabwiye abitabiriye ko yifuza gusozanya neza na bo umwaka yiyemeza kuririmba indirimbo ze hafi ya zose kugeza igitaramo gihumuje.
Igitaramo cyasoje ibya Kigali Jazz Junction kigasusurutswa na Massamba na neza cyiyongereye ku bindi bikomeye byabaye muri uyu mwaka byitabiriwe n’abahanzi barimo Kidum, Mayonde wo muri Kenya, Cecilia Sagini Kemunto uzwi nka “Cece Sagini”, Isaiah Katumwa wo muri Uganda n’abandi.
Amafoto: Muhizi Serge


text:
Sobanukirwa neza ubutware bwa Yesu! (Igice cya 4)
“Nahawe ubutware bwose mw’ijuru no mw’isi” (Matayo 28:18)
6. Mu miyoborere (Gouvernance) :
Niwe Mwami w’amahoro. Ibihugu bikomeye kw’isi bishora amafaranga menshi mu mutekano barwanya ibyihebe ngo isi ibone amahoro byarananiranye ariko Yesu we afata ibyihebe nta mbunda akoresheje ku bw’ijambo rye gusa bagakizwa.
7. Mu iyobokamana (Religion):
Nta wujya kwa Data atamujyanye niwe nzira n’ukuri n’ubugingo, kandi nta rindi zina twahawe munsi y’ijuru ryo gukirizwamo uretse irya Kristo Yesu.Ubwo butware yabuduhaye ngo tubukoreshe ariko ntabwo tuzi agaciro kabwo :
Umusambi umenye agaciro ufite muri Leta ya Uganda wahita ujya muri Hotel leta ikishyura kuko barawubaha ushushanije mu idarapo ry’igihugu ariko kuko utazi agaciro bawuha wirira iminyorogoto, ukibera mu gishanga, ukanywa amazi adatetse ukanyurwa.
Ingagi imenye agaciro tuyiha mu Rwanda n’ibyo yinjiza uko bingana yahita iva mu birunga hakonje ikaza kuba mumahoteli akomeye kandi leta yayishyurira ariko kuko itazi agaciro kayo iba mu mbeho, ikarya ibyatsi ikanyurwa.
Igihe tuzamenyera agaciro dufite muri Kristo Yesu, imibereho yacu izatangira guhinduka kuko twamenye abo turi bo.
Dusenge: Mana nsengeye amatorero ya gikrsito ngo uduhe guhumuka amaso yacu tumenye impamvu waje kudupfira tumenye imbaraga zakuzuye uduhe kuzikoresha, Amen
Niba wifuza gusengerwa cyangwa kugisha inama, waduhamagara kuri +250788422984. Dusengera ibyifuzo by’abantu k’ubuntu. Sangiza ubu butumwa inshuti zawe. Pastor [email protected]